Document ID: 32009D0395

ODLOČBA KOMISIJE
z dne 14. maja 2009
o dajanju biocidnih pripravkov, ki vsebujejo temefos, v promet za uporabo bistvenega pomena v francoskih čezmorskih departmajih
(notificirano pod dokumentarno številko C(2009) 3744)
(Besedilo v francoskem jeziku je edino verodostojno)
(2009/395/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Komisije (ES) št. 1451/2007 z dne 4. decembra 2007 o drugi fazi desetletnega programa dela iz člena 16(2) Direktive 98/8/ES Evropskega parlamenta in Sveta o dajanju biocidnih pripravkov v promet (1) ter zlasti člena 5(3) Uredbe,
ob upoštevanju naslednjega:
(1)
Prvi pododstavek člena 16(2) Direktive 98/8/ES Evropskega parlamenta in Sveta (2) (v nadaljnjem besedilu „Direktiva“) določa, da Komisija začne desetletni program dela za sistematično preučevanje vseh aktivnih snovi, ki so že v prometu, 14. maja 2000 (v nadaljnjem besedilu „program ponovnega preverjanja“).
(2)
Ugotovljeno je bilo, da je bil temefos kot aktivna snov biocidnih pripravkov za druge namene, kot so navedeni v členu 2(2)(c) in (d) Direktive 98/8/ES, dosegljiv na trgu pred 14. majem 2000. V predpisanem roku ni bil predložen noben dosje v podporo vključitvi temefosa v Prilogo I, IA ali IB k Direktivi.
(3)
V skladu s prvim pododstavkom člena 4(2) Uredbe Komisije (ES) št. 2032/2003 (3) so morale države članice preklicati obstoječa dovoljenja ali registracije za biocidne pripravke, ki vsebujejo temefos, s 1. septembrom 2006. V skladu s členom 4(1) Uredbe (ES) št. 1451/2007 (v nadaljnjem besedilu „Uredba“) se biocidni pripravki, ki vsebujejo temefos, ne dajejo več v promet.
(4)
Člen 5 Uredbe določa pogoje, pod katerimi države članice lahko zaprosijo Komisijo za odstopanje od člena 4(1) Uredbe in pogoje za odobritev takega odstopanja.
(5)
Z Odločbo Komisije 2007/226/ES (4) je Komisija odobrila tako odstopanje za biocidne pripravke, ki vsebujejo temefos za zatiranje komarjev vektorjev v francoskih čezmorskih departmajih. Odstopanje je bilo odobreno do 14. maja 2009.
(6)
Francija je Komisiji predložila vlogo za podaljšanje odstopanja do 14. maja 2010 in obrazložitev potrebe po nadaljnji uporabi temefosa. Komisija je vlogo Francije javno objavila po elektronski poti 13. februarja 2009. Med 60-dnevnim javnim posvetovanjem proti tej uporabi ni bila dana nobena pripomba.
(7)
Z ozirom na obseg izbruha bolezni, ki jih širijo komarji v francoskih čezmorskih departmajih, je primerno, da se še naprej omogoča uporaba temefosa v razmerah, kjer uporaba drugih snovi ali biocidnih pripravkov ni učinkovita. Podaljšanje obdobja postopne odprave za to snov se zdi zato potrebno zaradi njene nadomestitve z drugimi ustreznimi snovmi -
SPREJELA NASLEDNJO ODLOČBO:
Člen 1
Z odstopanjem od člena 4(1) Uredbe (ES) št. 1451/2007 Francija lahko dovoli dajanje biocidnih pripravkov, ki vsebujejo temefos (št. ES 222-191-1; št. CAS 3383-96-8), v promet za zatiranje komarjev vektorjev v francoskih čezmorskih departmajih do 14. maja 2010.
Člen 2
1. Francija pri dajanju biocidnih pripravkov, ki vsebujejo temefos, v promet v skladu s členom 1 zagotovi, da so izpolnjeni naslednji pogoji:
(a)
nadaljnja uporaba je mogoča le pod pogojem, da so biocidni pripravki, ki vsebujejo temefos, odobreni za predvideno uporabo bistvenega pomena;
(b)
nadaljnja uporaba je sprejemljiva le, če nima nesprejemljivega učinka na zdravje ljudi ali živali ali na okolje;
(c)
ob odobritvi dovoljenja se uvedejo vsi ustrezni ukrepi za zmanjšanje tveganja;
(d)
biocidni pripravki, ki ostanejo na trgu po 1. septembru 2006, se ponovno označijo, da ustrezajo pogojem za omejeno uporabo;
(e)
po potrebi si imetniki dovoljenj ali Francija prizadevajo najti druge možnosti za tovrstne uporabe.
2. Francija najpozneje do 14. maja 2010 obvesti Komisijo o uporabi odstavka 1 in zlasti o ukrepih, sprejetih v skladu s točko (e) iz navedenega odstavka.
Člen 3
Ta odločba je naslovljena na Francosko republiko.
V Bruslju, 14. maja 2009

Labels: 1
5
10
0
3
6